Mjenje wolerjow
Budyšin. Ličba wólbokmanych za wólby krajneho rady spočatk junija je so porno zašłym wólbam znižiła. K wólbam krajneho rady Budyskeho wokrjesa je 262 000 ludźi , štož je wo 20 000 mjenje hač w lěće 2008. Jako kandidataj za zastojnstwo krajneho rady nastupitaj Michael Harig (CDU) a Jens Bitzka (Zwjazk90/Zeleni).
Wohrožene šmrěki
Ústí nad Labem. W parkach wjacorych sewjeročěskich městow pod Rudnymi horami přiběraja posledni čas šmrěki z brunej jehlinu. Přičina brunosće je wosebita družina šmicow. Tuta kóncuje wosebje mjenje rezistentny sewjeroameriski šmrěk, kotryž su prjedy w regionje husto sadźeli. Fachowcy pruwuja zasadźenje insekticidow přećiwo nim.
Škit před wulkej wodu
Zhorjelc. W Leubje pola Wostrowca přepodachu wčera připrawy přećiwo wulkej wodźe Nysy. Dotal je rěka stajnje zaso při wyšim stawje wody ležownosće zapławjała. Nětko škitaja 1,2 kilometraj dołhi a 2,65 metrow wysoki nasyp a 50 metrow dołha škitna sćěna kaž tež klumparnja wjes před wulkej wodu, kajkaž so pječa jenož kóžde sto lět jewi.
Pojědu na sakske finale
ewe_Latn szl_Latn hrv_Latn szl_Latn szl_Latn szl_Latn szl_Latn